Diari Oficial de la Generalitat Valenciana


Sumari del DOGV 6246, del 15-04-2010 (2010/4086)

RESOLUCIÓ de 8 de maig de 2009, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Atomizadas de Alcora, SA, (Amizalsa), per a les instal·lacions per a una indústria de fabricació d'argiles atomitzades al terme municipal de l'Alcora.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6246

Data del DOGV
:   15-04-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/4086


Data del document
:   08-05-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * empresa privada

RESOLUCIÓ de 8 de maig de 2009, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Atomizadas de Alcora, SA, (Amizalsa), per a les instal·lacions per a una indústria de fabricació d'argiles atomitzades al terme municipal de l'Alcora. [2010/4086]  
Vist l'expedient 085/08 IPPC, incoat a instàncies de José Francisco San Mateo Domingo, en representació de l'empresa Atomizadas de Alcora, SA, (Amizalsa), amb CIF L52856147 i domicili social al camí del Regatell, s/n, de l'Alcora (Castelló), s'emet aquesta resolució de conformitat amb els següents  
Antecedents de fet  
Primer. Amb data 26 de febrer de 2008 el director general per al Canvi Climàtic va dictar una resolució per la qual es concedia l'autorització ambiental integrada a Atomizadas de Alcora, SA, (Amizalsa), amb el número 116-08/AAI/CV, per a les instal·lacions de fabricació d'argiles atomitzades, ubicades al camí del Regatell, s/n, de l'Alcora (Castelló).  
Segon. Amb data 22 de desembre de 2008 es va rebre en el Registre General de la Conselleria de Medi Ambient, Aigua, Urbanisme i Habitatge una sol·licitud de José Francisco San Mateo Domingo, en representació de l'empresa Atomizadas de Alcora, SA, mitjançant la qual se sol·licita la modificació del condicionat relatiu a la gestió dels aplecs d'argiles en brut que es recull en l'autorització ambiental integrada 116-08/AAI/CV.  
A la sol·licitud s'adjunta el Pla d'adaptació per a l'emmagatzematge i la manipulació de materials pulverulents que la mercantil havia de presentar d'acord amb el condicionat establit en el punt 1.3.1 de l'apartat primer de la resolució per la qual es concedia l'autorització ambiental integrada a la mercantil.  
Tercer. Amb data 27 de gener de 2009 es va sol·licitar un informe al Servei de Protecció de l'Ambient Atmosfèric, i el 17 de febrer de 2009 es va rebre un informe favorable condicionat.  
Quart. Amb data 2 de febrer de 2009 es va sol·licitar un informe a l'Ajuntament de l'Alcora, i el 22 d'abril de 2009 es va rebre un informe favorable condicionat.  
Cinqué. Amb data 30 d'abril de 2009 es va notificar a l'interessat el tràmit d'audiència relatiu a la resolució de la modificació d'ofici de l'autorització ambiental integrada, perquè en el termini de deu dies hàbils puga fer al·legacions i presentar els documents i les justificacions que considere pertinents; i com que no es va obtenir cap resposta per part de l'empresa, es van prosseguir les actuacions.  
Fonaments de dret  
Primer. D'acord amb l'article 66 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental, quan l'administració competent reba una comunicació sobre la intenció de dur a terme una modificació no substancial que puga suposar un increment de les emissions o dels abocaments, i per tant l'incompliment dels valors límit d'emissió que estableix l'instrument d'intervenció ambiental, ha d'iniciar un procediment de modificació d'ofici en els termes que estableix aquest títol.  
Segon. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del President de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer  
Aprovar el pla d'adaptació per a l'emmagatzematge i manipulació de materials pulverulents presentat per Atomizadas de Alcora, SA, (Amizalsa).  
Segon  
Modificar la Resolució de 26 de febrer de 2008 per la qual s'atorgava l'autorització ambiental integrada a l'empresa Atomizadas de Alcora, SA, (Amizalsa), en els punts següents:  
1. Emissions atmosfèriques  
1.1. Emissions canalitzades  
S'inclouen en aquesta autorització els següents focus d'emissió, la nomenclatura dels quals serà la que s'utilitzarà d'ara endavant per al millor control i comunicació de les emissions:  
  
Cadascun dels focus ha d'estar convenientment identificat in situ, d'acord amb aquesta nomenclatura.  
S'exclouen d'aquesta autorització els focus de contaminació no sistemàtica, els dels equips utilitzats per a la investigació, el desenvolupament i l'experimentació de nous productes i processos, i els dels serveis d'aigua calenta sanitària i calefacció de les instal·lacions, que s'han de regir per la seua normativa específica.  
Tots els focus que emeten cap a l'interior de les instal·lacions (sistemàtics i no sistemàtics) han d'encapsular-se o canalitzar-se cap a l'exterior. Juntament amb la sol·licitud de visita de comprovació, o en el termini màxim de tres mesos, cal presentar la certificació tècnica de la solució executada per a evitar l'evacuació cap a l'interior de les instal·lacions.  
Els valors límit d'emissió per als focus canalitzats i la periodicitat de controls per part d'una ECMQA són els següents:  
  
\* \* \* \* \* \* \* \* \* \* \*  
  
(1) Queden exclosos del mesurament d'emissió de partícules els focus d'emissió directa de turbines i motors de cogeneració que utilitzen gas natural com a combustible.  
(2) Per a focus d'origen en atomitzadors que actualment tinguen instal·lats sistemes correctors via humida, el límit de partícules que s'ha de complir és de 50 mg/Nm³ fins al 30 d'octubre de 2015. A partir d'aquesta data caldrà complir el límit genèric de 30 mg/Nm³.  
Igualment, s'ha de presentar un resum del règim de funcionament dels focus d'emissió no sistemàtics.  
1.2. Control de l'emissió de contaminants per focus canalitzats  
1.2.1. Sistemes de depuració de partícules  
Almenys els focus que evacuen corrents de gasos provinents d'atomitzadors i d'aspiracions de material pulverulent han de disposar de sistemes correctors de depuració de partícules.  
El funcionament adequat d'aquests sistemes correctors s'ha d'assegurar mitjançant el control i el registre continu almenys d'un paràmetre d'operació del sistema, que ha d'escollir l'empresa entre els tècnicament reconeguts o fonamentats, com ara la pèrdua de càrrega del sistema de depuració, la concentració de partícules en el corrent gasós o qualsevol altre degudament justificat. La representativitat i el calibratge d'aquest paràmetre han de ser verificats per entitats col·laboradores de l'administració en matèria de qualitat ambiental i estar a la disposició de la Conselleria de Medi Ambient, Aigua, Urbanisme i Habitatge  
1.2.2. Condicions de presa de mostres i expressió de resultats  
a) Punts de presa de mostra. Els focus canalitzats han de tenir la situació, la disposició, la dimensió i els accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera han de garantir una correcta dispersió dels contaminants emesos. Més concretament, la seua alçària no sols ha de complir el que estableix l'Ordre de 18 d'octubre de 1976, sinó que es recomana que siga tal que, en una distància equivalent a deu vegades l'alçària del punt d'emissió d'un focus, no hi haja altres estructures d'alçària superior a la del mateix focus menys dos metres, que produïsquen un apantallament que dificulte la dispersió i justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge ha de ser inferior als 200 ºC.  
c) Els mesuraments s'han de fer en condicions normals de funcionament de les instal·lacions, registrant els paràmetres que les determinen, i han de cobrir totes les tipologies o grups de productes diferents que es fabriquen en cada instal·lació.  
d) Les concentracions mesurades han d'estar referides sempre a condicions normals de pressió i temperatura (101,3 kPa i 273,16 K), i per als gasos de combustió en base seca i un contingut d'oxigen del 18% de O2.  
1.3. Emissions difuses  
1.3.1. Emmagatzematge i manipulació d'argiles   
L'emmagatzematge i la manipulació d'argiles s'ha de fer en les condicions següents:  
a) S'han de tancar tots els sistemes de transport d'argiles a la fàbrica (cintes transportadores, catúfols, etc.).  
b) Totes les operacions indicades a continuació s'han de dur a terme en naus tancades dotades de sistemes d'aspiració amb depuració posterior:  
- Operacions d'emmagatzematge i descàrrega de grànul atomitzat.  
- Operacions d'emmagatzematge del material pulverulent recuperat en els sistemes correctors, de materials mòlts i de fins.  
c) Pel que fa a l'emmagatzematge d'argiles en brut, es projecta dur a terme la reducció progressiva dels aplecs, per a arribar a no tenir aplecs a la intempèrie el 31 de desembre de 2010. Per al control i seguiment de la reducció progressiva dels aplecs, cal aportar a l'Ajuntament de l'Alcora i a la Direcció General per al Canvi Climàtic una memòria amb el justificat alçament topogràfic al final de cada any en què es descriga l'estoc que hi ha a les eres, a fi de comprovar que s'està portant correctament el pla aprovat. El primer informe s'ha de presentar una vegada que s'aprove la modificació d'ofici de l'autorització ambiental integrada, juntament amb la sol·licitud d'inici d'activitat.  
d) Fins al 31 de desembre de 2010, la gestió d'argila en brut s'ha de dur a terme en les condicions següents:  
- S'ha d'emmagatzemar en un recinte conformat a partir del rebaix de cota del terreny on se situa l'era, juntament amb l'execució d'un talús perimetral revegetat, tot això ajudat per l'apantallament que suposen la mateixa distribució de les naus.  
- S'ha de mantenir constantment humitejada la superfície del material aplegat a l'aire lliure mitjançant un sistema d'aspersors o equips mòbils de reg per polvorització que evite embassaments i l'ús excessiu d'aigua. Com a mesura de control del sistema, cal disposar d'un registre dels cabals usats.  
1.4. Control de les emissions difuses  
1.4.1. Valors límit i període de mostratge  
Com que es tracta d'una instal·lació ubicada a una distància inferior a 1.000 metres d'un nucli urbà de població, cal mostrejar únicament la fracció PM10, que ha de complir:  
  
1.4.2. Punts de mostratge i determinació de la concentració de PM10.  
Com a mínim dos (situats al perímetre de la instal·lació, a sobrevent i sotavent), i de manera addicional s'ha d'instal·lar un punt de mostratge cada 100 metres de perímetre. Els punts s'han d'executar d'acord amb el que estableix l'annex I dels objectius en matèria de protecció de l'ambient atmosfèric per a la indústria ceràmica, gestió d'aplecs de materials.  
El mètode de referència per al mostratge i l'anàlisi és el descrit en la norma UNE-EN12341 qualitat de l'aire - determinació de la fracció PM10 de la matèria particulada en suspensió. Mètode de referència i procediment d'assaig de camp per a demostrar l'equivalència dels mètodes de mesura al de referència.  
1.5. Transport de materials pulverulents  
El transport de materials pulverulents s'ha de fer en les condicions següents:  
a) Reducció de la resuspensió de pols causada per la circulació interna de vehicles, per a la qual cosa s'han de pavimentar els circuits adequats, s'han de mantenir netes les zones de circulació i s'hi ha de limitar la velocitat.  
b) Control a l'entrada i eixida del complex que assegure que els camions van coberts i tancats per a evitar vessaments. No es permetrà l'accés o l'eixida de la instal·lació a vehicles que no circulen coberts o tancats.  
c) A l'eixida de la zona de descàrrega/càrrega de camions amb argila en brut/argila atomitzada, s'ha de disposar d'un sistema de llavatge de baixos i pneumàtics via humida mitjançant aigua a pressió.  
Tercer  
Abans de posar en marxa l'ampliació, el titular ha d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries d'acord amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que ha d'anar acompanyada de la documentació següent:  
- Certificat visat del tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, com també a la resta de documentació tècnica presentada.  
- Memòria amb el justificat alçament topogràfic al final de cada any en què es descriga l'estoc que hi ha a les eres, a fi de comprovar que s'està portant correctament el pla aprovat.  
- Certificats tècnics exigits per les normatives sectorials aplicables segons el tipus d'activitat.  
- Informe i certificat emesos per una entitat col·laboradora acreditada per al control integrat de la contaminació, segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, en el qual s'acredite el compliment del contingut de l'autorització ambiental integrada.  
Contra aquesta resolució, que no posa fi a la via administrativa, es pot interposar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
València, 8 de maig de 2009.- El director general per al Canvi Climàtic: Jorge Lamparero Lázaro.